Mirtel Pohla
Mirtel Pohla (sündinud 28. jaanuaril 1982 Tartus) on eesti näitleja. Ta lõpetas 2000. aastal Tartu Karlova Gümnaasiumi ja jätkas samal aastal õpinguid Eesti Muusikaakadeemia Kõrgemas Lavakunstikoolis, kus tema kursuse juhendaja oli Ingo Normet. Mirtel Pohla lõpetas lavakunstikooli XXI lennu 2004. aastal. Aastatel 2004–2006 töötas ta Eesti Draamateatris, aastatel 2006–2014 oli Teater NO99 koosseisuline näitleja. Seejärel on ta tegutsenud vabakutselise näitlejana. Lisaks rollidele teatris on Mirtel Pohla mänginud ka filmides ja telesarjades.